b'\n_START_ARTICLE_\nArhiducesa Elisabeta Amalia a Austriei\n_START_SECTION_\nFamilie \xc8\x99i primii ani\n_START_PARAGRAPH_\nElisabeta s-a n\xc4\x83scut la Reichenau la 13 iulie 1878. A fost cel mai mic copil al unei familii numeroase; tat\xc4\x83l ei a fost Arhiducele Carol Ludovic al Austriei care a fost c\xc4\x83s\xc4\x83torit de trei ori \xc8\x99i a avut copii cu dou\xc4\x83 dintre so\xc8\x9biile lui. Cu prima so\xc8\x9bie, Prin\xc8\x9besa Margareta de Saxonia, nu a avut copii. Cu a doua so\xc8\x9bie, Prin\xc8\x9besa Maria Annunciata de Bourbon-Dou\xc4\x83 Sicilii, Carol Ludovic a fost tat\xc4\x83l Arhiducelui Franz Ferdinand al Austriei, care a devenit mo\xc8\x99tenitor al tronului Austro-Ungariei. Elisabeta \xc8\x99i sora ei mai mare, Maria Annunziata, au fost copiii rezulta\xc8\x9bi din cea de-a treia c\xc4\x83s\xc4\x83torie, cu Infanta Maria Tereza a Portugaliei, fiica regelui detronat Miguel I al Portugaliei._NEWLINE_Tat\xc4\x83l ei era fratele mai mic al \xc3\xaemp\xc4\x83ratului Franz Joseph I al Austriei, \xc3\xaemp\xc4\x83ratul care domnea \xc3\xaen Austro-Ungaria \xc3\xaen momentul na\xc8\x99terii ei. De asemenea, el era fratele mai mic al lui Maximilian I al Mexicului, care a devenit \xc3\xaemp\xc4\x83rat al Mexicului pentru o scurt\xc4\x83 perioad\xc4\x83 de timp._NEWLINE_\xc3\x8en 1896, tat\xc4\x83l ei a murit.'